Държавен вестник, бр. 58, 2025 г., стр. 25

БРОЙ  58	
Д Ъ Р Ж А В Е Н  В Е С Т Н И К 	
СТР.  25   
5. План за евакуация на личния състав и 
на отбранителните продукти;
6. План за действие на личния състав при 
гасене на пожар във военното формирование;
7. План за съвместни дейности и трени­
ровки с регионалните структури по пожарна 
безопасност и защита на населението.
(3) Планът за пожарна безопасност задъл­
жително се разяснява на целия личен състав 
на военното формирование.
(4) Планът за пожарна безопасност се съх­
ранява в регистратурата за некласифицирана 
информация.
(5) Извадка от Плана за евакуация на 
личния състав се поставя на видно място 
в района на ротата (батареята), за въоръже­
нието и техниката – при дежурния по парк, 
а за видовете имущества – при съответните 
материалноотговорни лица.
(6) Koмандирите (началниците) най-малко 
веднъж на 3 месеца организират тренировки за 
усвояване на Плана за пожарна безопасност.
Чл. 99. (1) Пожарната безопасност се ръко­
води непосредствено от офицер или сержант 
(щатен или нещатен пожарникар), назначен 
със заповед на командира (началника) на 
военното формирование.
(2) Длъжностното лице по ал. 1 е подчи­
нено на заместник-командира на военното 
формирование по логистиката.
(3) Длъжностното лице по ал. 1 извършва 
проверки по противопожарната охрана по 
месечен график, утвърден от командира (на­
чалника) на военното формирование. 
Чл. 100. (1) Във военните формирования, 
които нямат по длъжностно разписание про­
тивопожарна команда (ядро), се назначава 
нещатна. Съставът на командата (ядрото) се 
определя от командира (началника) в зави­
симост от рисковите фактори за възникване 
на пожар.
(2) В състава на противопожарна коман­
да на военното формирование може да се 
назначават военнослужещи от една или от 
различни роти (батареи, звена).
(3) По време на полеви лагери, учения, 
полети и други личният състав на противопо­
жарната команда носи денонощно дежурство 
или през определено време на противопожарни 
постове по утвърден от командира (началника) 
на военното формирование маршрут.
Раздел IX
Екология и опазване на околната среда
Чл. 101. (1) Военнослужещите са длъжни да 
опазват околната среда, природните ресурси, 
културното и историческото наследство.
(2) Военнослужещите, които замърсяват 
или увреждат околната среда, се привличат 
към отговорност съгласно действащото зако­
нодателство по опазване на околната среда. 
(3) Командирът (началникът) отговаря за: 
1. опазването и възстановяването на окол­
ната среда във военното формирование и при 
изпълнение на дейности извън него съгласно 
действащото законодателство и приетите 
вътрешноведомствени документи в тази об­
ласт; 
2. познаването и прилагането на норма­
тивните и административните актове от во­
еннослужещите по опазване и възстановяване 
на околната среда;
3. осигуряване безопасността на личния 
състав при действия в условия на неблагопри­
ятни екологични природни и антропогенни 
фактори;
4. състоянието и експлоатацията на приро­
дозащитните съоръжения за предотвратяване 
на негативното въздействие на войсковата 
дейност върху околната среда. 
Чл. 102. (1) За организиране опазването и 
възстановяването на околната среда команди­
рът (началникът) на военното формирование 
със своя заповед назначава еколог на воен­
ното формирование (офицер със специалност 
ядрена, химическа, биологическа защита и 
екология (ЯХБЗ и Е) от щаба на формиро­
ванието или друг офицер от щаба, нещатен 
еколог) и постоянно действаща комисия с 
председател заместник-командирът (замест­
ник-началникът) на военното формирование 
по логистичното осигуряване и членове – еко­
логът на военното формирование (ЯХБЗ и Е, 
нещатният еколог) и други офицери по негово 
решение. Когато военното формирование е 
разположено в повече от един войскови район, 
към комисията се назначават като членове 
представители от всеки войскови район.
(2) Комисията по ал. 1 е длъжна:
1. да разработи екологичен паспорт на 
военното формирование, като го актуали­
зира при необходимост (при разполагане на 
военното формирование в повече от един 
войскови район екологичен паспорт се раз­
работва за всеки);
2. да разработи годишен План за опазване 
и възстановяване на околната среда в съот­
ветствие с Плана за дейността на формирова­
нието за съответната година (при разполагане 
на военното формирование в повече от един 
войскови район План за опазване и възстано­
вяване на околната среда се изготвя за всеки 
отделен войскови район в съответствие с Пла­
на за дейността на военното формирование, 
разположено в него);
3. да организира наблюдението на въз­
можните източници на вредни вещества и 
замърсители;
4. да води на отчет природозащитните 
съоръжения;
5. да осъществява екологичен контрол при 
строителни и ремонтни дейности, както и на 
обектите за събиране и съхранение на отпа­
дъците в района на военното формирование.